Valja Semerenko

**Valentyna Oleksandrivna ”Valja” Semerenko** (, s. 18. tammikuuta 1986) on ukrainalainen ampumahiihtäjä.

## Arvokilpailut
Östersundin MM-kilpailuissa 2008 Semerenko sai hopeaa Ukrainan naisten viestijoukkueessa. Pyeongchangin MM-kilpailuissa 2009 hän oli sprinttikilpailussa 15:s ja Vancouverin olympialaisissa 2010 normaalimatkalla 13:s.

Hanty-Mansijskin MM-kilpailuissa 2011 Semerenko sijoittui sprintissä kymmenenneksi ja normaalimatkalla 11:nneksi. Nové Měston MM-kilpailuissa 2013 hän sai viestissä hopeaa ja normaalimatkalla pronssia. Sotšin olympialaisissa 2014 Semerenko oli mukana Ukrainan naisten olympiakultaa voittaneessa viestijoukkueessa. Lisäksi hän sijoittui viidenneksi takaa-ajokilpailussa ja 12:nneksi sprintissä ja yhteislähdössä. Östersundin MM-kilpailuissa 2019 hän saavutti pronssia viestissä, sijoittui pikakilpailussa 29:nneksi, normaalimatkalla 36:nneksi ja takaa-ajossa 38:nneksi.

Kontiolahden MM-kilpailuissa 2015 Semerenko voitti kultaa yhteislähdössä ja pronssia sprintissä. Normaalimatkalla hän oli 15:s ja takaa-ajossa 19:s. Pyeongchangin olympialaisissa 2018 hän sijoittui parhaimmillaan yhteislähdössä 19:nneksi.

EM-kilpailuissa Semerenko on saavuttanut pikakilpailussa kultaa ja viestissä hopeaa 2010, viestissä kultaa 2011 ja 2012, pikakilpailussa ja takaa-ajossa hopeaa 2012, viestissä kultaa 2015 ja sekaviestissä kultaa 2020. Nuorten MM-kilpailuissa hän sai alle 20-vuotiaissa viestissä hopeaa 2005.

Rulla-ampumahiihdon MM-kilpailuissa Semerenko saavutti nuorten sarjassa viestissä kultaa ja takaa-ajossa hopeaa 2004. Hän sai nuorten sekä 3 että 7,5 kilometrin pikakilpailuissa hopeaa ja jälkimmäisen kilpailun takaa-ajossa pronssia 2006. Hän voitti nuorten maailmanmestaruuden pikakilpailussa ja takaa-ajossa 2007. Aikuisten sarjassa hän saavutti sekaviestissä hopeaa 2006, 2007 ja 2011. Hän saavutti pikakilpailussa kultaa ja takaa-ajossa hopeaa 2011, sekaviestissä hopeaa 2012, takaa-ajossa ja sekaviestissä hopeaa 2014 sekä supersprintissä kultaa 2019.

## Maailmancup
Semerenko saavutti ensimmäisen maailmancupin palkintosijansa oltuaan kolmas Presque Islen sprinttikilpailussa kaudella 2010–2011. Hän sijoittui kolmanneksi myös Oberhofin takaa-ajokilpailussa kaudella 2012–2013. Ensimmäisen voittonsa hän saavutti kaudella 2013–2014 noustuaan Annecyn takaa-ajokilpailussa voittoon sprinttikilpailun jälkeiseltä kolmannelta sijalta. Kaudella 2014–2015 hän oli Östersundissa kolmas normaalimatkan kilpailussa ja toinen takaa-ajossa. Pokljukan sprinttikilpailussa ja takaa-ajossa hän sijoittui kolmanneksi.

Semerenko oli kaudella 2006–2007 maailmancupin kokonaistilanteessa sijalla 47, kaudella 2007–2008 28, kaudella 2008–2009 sijalla 24, kaudella 2009–2010 13:s, kaudella 2010–2011 kymmenes, kaudella 2011–2012 21:s, kaudella 2012–2013 20:s, kaudella 2013–2014 kahdeksas, kaudella 2014–2015 kolmas, kaudella 2015–2016 47:s, kaudella 2016–2017 78:s, kaudella 2017–2018 21:s, kaudella 2018–2019 48:s, kaudella 2019–2020 33:s ja kaudella 2020–2021 59:s. Kaudella 2010–2011 hän sijoittui normaalimatkan cupissa toiseksi, kaudella 2014–2015 yhteislähtöcupissa toiseksi, takaa-ajocupissa kolmanneksi ja pikakilpailucupissa viidenneksi. Kaudella 2017–2018 hän oli normaalimatkan cupissa neljäs.

## Muuta
Hänen kaksoissiskonsa Vita Semerenko on myös ampumahiihtäjä.

## Lähteet
* 

### Viitteet